
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 2 iunie 2010               

Pl-x  344/2010                     


AVIZ

asupra propunerii legislative privind modificarea articolului 40 din Legea nr.10/1995 privind calitatea în construcţii, a articolului 4 din Ordonanţa Guvernului nr.63/2001 privind înfiinţarea Inspectoratului de Stat în Construcţii - I.S.C., precum şi modificarea articolului 30 din Legea nr.50/1991, republicată, privind autorizarea executării lucrărilor de construcţii
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind modificarea articolului 40 din Legea nr.10/1995 privind calitatea în construcţii, a articolului 4 din Ordonanţa Guvernului nr.63/2001 privind înfiinţarea Inspectoratului de Stat în Construcţii - I.S.C., precum şi modificarea articolului 30 din Legea nr.50/1991, republicată, privind autorizarea executării lucrărilor de construcţii, trimisă cu adresa Pl-x 344 din 20 mai 2010 şi înregistrată cu nr. 31/535 din 21 mai 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 
Senatul, în calitate de primă Cameră sesizată, a respins propunerea legislativă în şedinţa din  17 mai 2010.

Propunerea legislativă are ca obiect de reglementare  modificarea şi completarea Legii nr.10/1995 privind calitatea în construcţii, a Ordonanţei Guvernului nr.63/2001 privind înfiinţarea Inspectoratului de Stat în Construcţii – I.S.C. şi a Legii nr.50/1991 privind autorizarea executării lucrărilor de construcţii, în scopul suplimentării Fondului naţional unic de asigurări de sănătate, din sursele constituite potrivit legii, la dispoziţia autorităţilor vizate.

Potrivit prevederilor art.61 din Regulamentul Camerei Deputaţilor, republicat, comisia a dezbătut iniţiativa legislativă în şedinţa din 2 iunie 2010.
Membrii Comisiei au examinat propunerea legislativă supusă avizării, expunerea de motive şi avizul favorabil al Consiliului Legislativ, nr.20 din 11.01.2010. 
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea negativă a acestei iniţiative legislative, întrucât prevederile art.8 alin.(2) din Legea nr.500/2002 privind finanţele publice, cu modificările şi completările ulterioare, prevede că: „Veniturile bugetare nu pot fi afectate direct unei cheltuieli bugetare anume, cu excepţia donaţiilor şi sponsorizărilor, care au stabilite destinaţii distincte”. Iniţiativa legislativă determină influenţe financiare asupra bugetului general consolidat şi implică diminuarea veniturilor bugetului administraţiei publice locale, care sunt parte integrantă a bugetului de stat.
În raport de obiectul şi conţinutul reglementării,  propunerea legislativă  face parte din categoria legilor ordinare.
                         PREŞEDINTE,                            SECRETAR,

                          Daniel BUDA                     Gabriel ANDRONACHE

